
Sophoclis et Euripidis Electrarum 
post explicatas Aeschyli Xojgóoovc COM- 
tentio, praefixa brevi de tragoediae 
veteris natura commentatione. 


Scripsit Dr. Jacobi, gymnasii regii Lyccensis quintus praeceptor ordinarius. 


Quamvis non sim nescius, quid periculi in hoc tanto tamque laeto antiqua 
eruditionis flore susceperim, si nullius nominis homo, quibus componendis 
otium contrivi, ea in vulgus edere ausus essem, id certe, si nihil scripsissem, 
quod lectione sua viri docti dignarentur, me eífecturum speravi, ut amantes 
studiorum graecorum iuvenes ad naturam veteris tragoediae paulo accuratius 
cognoscendam impellerem: quod consilium a dissertatione, scholae program- 
mati praefigenda, ne alienum quidem fuerit, Sed ne multus in praefando 
anie operis primordia diear, quid voluerim, explicabo. Comparare animus 
est Sophoclis et Euripidis Eleetras, ratione ducta Aeschyli Xozgógco», sed 
ita, ut prius, quasi iaciendi contemplationis fundamenti causa, paucis de 
tragoediae veteris natura disputem. 

In quam cogitationem si quis incidit in legendis Tragicorum operibus 
paulum versatus, quid mirum? An iucundius quidquam cogitari potest, quam, 
cum e naufragio antiquitatis graecae, non modo praeteritis, verum etiam 
futuris seculis flebili, tam pauca eaque crudeliter detruncata monumenta, 
diu fluctibus iactata paeneque submersa tempestatibus, communi interitui 
superstitia ad nos tamquam transnatarint, praestantissimos poëtas in eodem 
argumento ad temporis sui amussim adornando vim ingeniorum expromen- 
tes persequi? Quid, quod ne unam quidem aut alteram barum fabularum, 
Si recte de pretio existimare velimus, separatim legere licet, nisi forte, 
quae Godofredus Hermannus, quem laude satis onustum novo praeconio, 
gravarendo in praefatione ad Electrae Sophocleae editionem scripta monuit, 
aspernari nobili quadam despicentia praestat, 

Sed priusquam ad considerandas trium poétarum fabulas aggrediar, per- 
stringere tragoediae naturam, Aristotelem maxime secutüs, "paucis quidem, 
sed quanta maxima potero diligentia, periclitabor. Adhibui Aristotelis 
editionem: Buhlianam, quae cum subscriptam latinis verbis interpretationem 
habeat, vel. properantibus locos a me allatos accuratius perlusträndi-eopia 
est. Ut vero, quae recentiores de hoc poéseos genere animadverterunt, 
neglexerim, non ignorantia adductus. sum, sed tum, quod plerumque verbis 
magis quam sententia discrepant ab Aristotele, ceteroqui medulla antiquita- 
tis nutrito, tum, quod non artem, numeris suis absolutam, tenuis grandia, 
proponere, sed extremas modo lineas eius ducere volui, 


De tragoediae veleris natura. commentatio. 


Poésis ipsa genus quoddam imitationis est aut narrando aut agendo. 
Arist. de art. poët. 9', 1. Factorum imitatio communi nomini dọĉu& nuncu- 
patur à, 2. Cum homines, a quibus res geruntur, aut boni aut mali 
moribus sint, ea Óodjarog species, quae meliorum, quam nos, imitatione 
continetur, zoaypdia vocatur y, 5. Sed varias demum vicissitudines exper- 
tam pervenisse ad absolutam, in qua acquievit, formam, constat. "Etenim 
vx choris, cantu et saltatione res ludieras agentibus, succrescente paulatim 
sermonis principatu, emergens, grandi illi ae superanti vitae communis 
consuetudinem: severitati se addixit. Ex illo tempore pro tetrametro tro- 
chaico, saltatorio versu, aptissimum confabulationi trimetrum iambicum 
recepit, €, 12, 13, 14, 15. 


Perfectam vero tragoediam his cancellis - 2. Aristoteles includit: 
"Eoww obr zoaypdıa plus moáSeng onovöalag xal vehslas, uéycdoc &yodons' 
ZóvouérQ Aóyg xwgig éxiorQ vv edd» èv toig uoptots" dpúvtwv, xal où dr 
dmayyeklag' Ob àAéov xat güfov negatvovaa v)v TÖV cOLoUrQy ma&D70uTOr 
x&9apotr. Satis quidem dilucide, nisi quem verba '„ýðvoučv Àóyq 
xwpig Exdorp TÖV eiööv èv zois uogloig offendunt. De orationis suavi- 
tate deque apto diversis partibus metro intelligendum credo. Meysdog 
temporis spatium significat, Ceterum sex partibus tragoedia continetur, 
oe, uehonodg, dëst, UI, diavol, 7Isoıw,. Quid priores tres sibi 
velint, sponte intelligitur, ut explicatione non egeat; (909 (fabula) facto- 

rum coniunctio est, ór&»o:w, qua, quid nobis videatür, 7Jog denique, quo 
quid. petamus aut fugiamus, manifestum fit. €, 4, 5, 6, 7. 


Quarum sex partium gravissima uöJog est, utpote quo tragoedia, ut 
imitatio quaedam vitae, potissimum nitatur, Ü, 11. Is vero ita constituatur 
oportet, ut verisimilis sit, ut fotus inque se rotundus, cuius si particula 
quaedam aut transponitur, aut ommittitur, cuncta corruant, F, 4. ıd, 2. 
Hor. Ep. ad Pis, v. 152. aec oixovouía est, cuius cum multis paulo 
negligentior Euripides fuit, ceterum zyayızwrarog. Is enim, ne aliorum, 
quae adhibuit, auxiliorum meminerim, tragoediae granditate interdum in- 
dignorum, eo plerumque animos ad misericordiam et dolorem flexit, quod 
fabulas, a rebus prosperis exorsas, tristi concluderet exitu, :(0', 7. Minime 
vero gentium Wet, necessaria licet parte, fulta fabula sit, que perfectae 
landem affectet velitque reponi, ne poötae minor ars quam ogx&vorroi00 fuisse 
dicatur, Z', 22. De aliis quinque partibus fusius disserere supersedeo, Aristo- 
telis librum ut evolvant, plurium cupidos rogans. 


Cum, igitur metum et commiserationem, ut ante dictum est, concitare 
tragoedia velit, terribili quodam facinore id effectura, neque egregios homi- 
nes nec improbos ad infortunium destinat, sed qui medii eorum sint; illi 
quippe indigni sunt, qui miseriis exerceantur, his si qnid acciderit, laetamur. 
Eum itaque legit, qui nec virtute excellat, nec improbitate in aspera incur- 
rat, .sed perperam quodam: facto nobilitate florentium. 40', 2, 3. Personis 
etiam: chorus adnumeretur oportet, quem omnium Öguuazog generum. quasi 
fontem quendam, unde rivulis diversis promanarent, exstitisse, compertum 
habemus, .40',:9. uius officium luculenter expressit Horatius Ep. ad 
Pis.. Va 193 sqq. 

Actoris partes chorus officiumque virile 
Defendat; neu quid medios intercinat actus, 
Quod non proposito conducat et haereat apte. 
Nle bonis faveatque et consilietur amicis, 

Et regat iratos et amet peccare timentes; 

Ille dapes laudet mensae brevis, ille salubrem 
Justitiam, legesque et apertis otia portis; 

Ille tegat commissa, deosque precetur et oret, 
Ut'redeat miseris, abeat fortuna superbis, 

Perraro poétas ipsos fabulas commentos esse videmus, quamquam 
licitum iis erat. . Verum specie veritatis vehementius eos, qui audirent, 
abrepturi, tradita antiquitus nobilium familiarum malà, quae aut passae 
essent, aut perpetrassent, tractare solebant, quorum constans fama perhihe- 
retur, ea non mutantes, reliqua suo arbitratu affingentes. La 1. TUR 10, 11. 
Namgae mores hominum conformaturis, non historiarum ritu scriptorum, 
res, ut gestae, sed ut gerendae essent, zguymdodıdaozaAoıg proponere licuisse, 
neminem latebit, &, 2. 


Ferax vero animi commotionum argumentum est, cognatorum in cogna- 
tos horribilia facta oculis subiiciens. Neque tamen qui sciens, ut Medea, 
crudele aliquid committit, eius nos aeque miseret, atque Oedipi, qui insciens 
patrem confodit, «&', 9, 12, 13. 

Quod consilium cum sequerentur, non miramur, si, ut pictorum mós 
est, in maxima similitudine pulchriores hominum vultus ac figuras reddere, 
ita poétae inhaerentes hominum animis, quos inducunt, maculas leni manu 
abstergere, scelestos turpitudinis nota liberare assolent. ıg', 10.  Utut vero 
personas fingebant, mores constare sibi necesse erat, cc, 6. Hor. Ep. ad 
Pis. v. 119 sqq. 

Non minimi vero ad commiserationem et metum momenti zr&2og est, 
factum, ex quo aut mors aut gravis dolus nascitur, velut caedes, vulnera, 
lamentationes £9, 10. Talibus modum adhibendum esse, praesertim iis, 
quae horribilia visu sint, ultro patet, quamvis, quaecunque ad actionem 
pertinent, ita poni ob oculos spectantium conveniat, ut mediam in rem 
rapiantur, 47, 1. . 

Quae ut eos firmius teneat opinio, unius solis vicissitudine continebitur 
optime tragoedia c', 7, quod temporis spatium transeundo, si omnia aut 
secundum verisimilitudinem aut necessitate fiant, in prosperam fortunam ex 
adversa, vel ex prospera in adversam sufficit, 99. 

His disputatis sequitur, ut de deası Cox) et Auoeı (de nodo, deque 
nodi solutione) dicamus. Pars fabulae ab eo loco, quo ad fortunam ve] 
infortunium declinatur, usque ad finem Avgıg est; quod antecedit, et si 
quae prius facta narrantur, dégig complectitur, Jlle vero locus werd. 
Bavız est. L9", 1, 2. 

Quod si fabula nullo per rem novam intervallo ad ueraßaoıy defluit, 
án] (simplex), sin minus, mémAeyuérg (composita) vocatur, Simplex autem 

vel- avayvopiosı vel sregımezeig vel utraque simul esse fabula desinit, ««', 2,3. 
Fit autem zregımrereia, si contraria iis, quae geruntur, eveniunt, velut 
si quis ad mortem ab altero ductus hunc interficiat; dvayrugıoıg est ex 
ignorantia in cognitionem mutatio, praestantissima quidem illa, si rerum 
continuatione, non magnopere placens, si signis effieitur. «£', 1, 9. Optimae 
tragoediae existimantur eae, quae cum dvayrwpioeı zregındreiev coniunctam 
habeant. 18, 2, 3, 4. 

Verum aliquando. accidit, ut, cum ne haee quidem ad Aycıw sup- 
petant, ad deum ex machina, quém aiunt, poétae confugerint, non pro- 
babilis ratio, si fabulae vitiosa constitutio in causa est; ferenda, si, quae 
cognitu necessaria sunt, non tamen sciri ab hominibus possunt, a deo 
nuntiantur. ig, 9. 

His pro viribus explicatis, non ea ratione, ut quae Aristoteles reliquit, 
aut latine tantum interpretatus sim, aut omnia et eodem ordine memorarim, 
sed ut in succum et sanguinem, uf aiunt, convertere studerem, ad Aeschyli 
fabulam Xozgógovg transibo, quem quin Sophocles et Euripides imitati 
sint, neminem esse puto, qui dubitet, 


Aeschyli Xongögew | explicatío. 


Totius fabulae summa est Orestis ad virile robur adulti reditus, sup- 
Plieiumque ab Aegistho matreque Clytaemnestra, patris percussoribus, iussu 
sumptum Apollinis, Personae sunt: Orestes, Pylades, servus (nam Jega- 
zt» et üyyekog, ut ante fabulam legi solet, non diversi sunt), Olytaemnestra, 
Electra, nutrix, chorus mulierum argivarum. 

Jam actionis ipsius decursum explicemus. Orestes, Pylade comitatus, 
ubi ad tumulum Agamemnonis se contulit, de se, quae scitu necessaria 
äuditoribus sunt, praedicat, Brevi temporis spatio interiecto ab altera parte 
regiae dignitatis virgo procedit, inferias apportans, sequente mulierum argi- 
varum choro. Orestes, Electram ut esse credat, facili coniectura adductus, 
e longinquo, quid acturae sint, cum Pylade explorat, 

Visu nocturno tferritam has Agamemnoni inferias misisse Clytaem- 
nestram, chorus aperit, cunctas omnium terrae puteorum lymphas ad 
manus interfectoris purgandas, ad animi sordes abluendas, nen sufficere, 


immemorem. 

Dum haec mulieres chnunt, ad sepulerunr aggressa, an fundat sacros 
rivos, haesitans Electra, a^choro iubetur, sed ita, ut sibi mulieribusque et 
absenti Oresti deorum fidem imploret, Aegistho: ac Clytaemuestrae vindictam. 

Matri Diras imprecari verita, cum paulisper cessaverit, deorum opem 
invocat Electra oratque maxime, ut necem Agamemnonis ultum veniat Ores- 
tes, quod optatum suis precibus-chorus adiuvat, 

Interea, defixis in rogum oculis, cineinnum ipsius comae colore simi- 
lem eonspicata, ut donum a fratre profectum “eredat, vestigiis insuper 
inducitur, quae ipsa solo possit impressisse. Licet non amplius dubitet, 
quin in vicinia versetür Orestes, tamen neque' progredientem' repente ex 
transverso agnoscit, nec, qui sit, aperienti, fidem habet, donec cincinnum 
eiusdem crinis in capite deesse videt, vestemque suis manibus textam 
conspicit, qua indutum ex Agamemnonis caede fratrem infantem .eripuerat, 

Chorus, ne laetitia efferantur, admonet, Orestes non domestieo thntum 
dolore et egestate, Bed trucibus Apollinis minis se vindicem percussoribus 
immissum demonstrat, z 

Quibus auditis cum vicissim chorüs, Electra, Orestes; ut Parcae pro 
inris modulo litem dirimant, ut rex necatus audiat, ut Inferi auxilio sint 
ulturo, quamvis non filii tantum, sed et mulieris a matris supplicio abhor- 
reant, obsecrarunt, Orestes, qua de causa Clytaemnestra invisi proditique 
mariti manes sacrificio expiandi con&ilium 'ceperit, seikeitatus, cognita de 
angue narratione, quem peperisse in. ‚ sónmmis sibi visa-esset, fortior et nd 
vindictam pronior redditur. i 

Ut nubium tenebras, quae caeruleine coeli serenitate mortalium" oculis 
tristi invident involucro, solis radii omnia collustrantis rumpunt, rüpíasque 
dissipant, ita velut divini numinis afflatu caligine, qua mentem modo ob- 
caecatam sensit, discussa, choro, quid fieri iubeat, quaerenti, nulla anxius 
trepidatione, animum esse, respondet, adeuntem cum Pylade, hospitum 
Phocensium nomine, mucrone Aegisthum transverberare. 

Dum illi, tedeh pulsatum abeunt, chorus, Thesti filin Soylkifüe 
memoratis, quanta seelerum turpitudine intemperans libido “contaminare 
mulieres valeat, postquam deploravit, Clytaemnestram, ultione petitam, fle- 
bilibus modis miseratur. 

Aperto ostio exiens regina narratione Orestis, quam simulatis qneri- 
moniis Electra callide prosequitur, facile se circumveniri passa, ubi hospi- 

tes in penetralia domus intromittendos curavit, Aegisthum, ut laetum 
nuncium et ipse auribus imbibat, arcessitum, Gilissam nutricem adlegat. 

Inter eundum ploratu cuncta complentem chorus moratur, rogatque, ne, 
quod a Clytaemmestra imperatum crat, regem corporis custodibus stipatum 
venire iubeat, nam magnam esse fortunae volubilitatem; mirosque rerum 
nonnunquam exitus, 

Vix haec Aegistho allata sunt, eum in cam aedium partem, "qua 
hospites habitant, citato gressu convolat, ne temporis particulam sinat 
praeterlabi, quin animum diuturno metu fluctuantem suavia auditu Phocen- 
sium. mandata placent ac. componat. Neque spes, edaces animi curas 
levatum iri, eum fefellit, quippe cuius clamor obtruncati statim ex aedi- 
bus auditur. 

Dum ad servum audiendum Clytaemnestra e cubiculo: prodit, ab altera 
parte ernentis manibus Orestes adest, quem matris. adspectu: expavescentem 
deque consilii inchoati pietate dubitantem, Pylades, ut reminiscatur Apolli- 
nis iussorum, monendo, erigit et ad perpetrandam necem instigat, “Frustra 
igitur matris precibus habitis, ut introeat, iuxta Aegysthi funus moritura, 
duro animo imperat. 

Ad chorum iustitiae quantumvis seram victofiam grato carmine’ tollau- 
dantem, reversus, cum Clytaemnestrae exitum enarret, tantum abest, ut 
iusti facti conscientia deique numen eum consoletur, ut'cuptus furoró sén- 
sim crescenti ad. fanum Apollinis fugaci pede feratur, torva Furiarum ora, 
quae inhiare sibi credit, effugiturus. 

Cuius fabulae inventio, quam dicunt, quam simplex sit, manifesto patet, 

Primas partes Orestes agit, Is non patris tantum occisi amore, sed et 
Apollinis iussu ad ultionem impulsus,- quomodo munus sibi iniunetum per- 
petret, incertus, advenit, Aegisthi interimendi cupiditate flagrans, :a matris 
supplicio, ut par est, abhorrens, ut, cum eo perventum sit, Pyladis-demum 
admonitio, truces Apollinis minas memorantis; ad faetum naturae repu- 
gnans perpellere eum possit. Si confecto opere, cum iuste se fecisse demon- 
Stret, tamen furore coneitatur, nonne egregium animi nobilis-hoc documen- 
tum est? Deo obsecundavit, non ulciscendi studio supra maturae-modum 
ell'erato animo, ut qui matri, vitae suae fonti, pepercisset! Hane piam 
iuvenis impietatem, nonne Miserarentar Argivi oportebat; "fonno Tüstiiam 
deorum admirarentur, mariti interfeetricema filio 'punitam videntes? 

Nec Clytaemnestra ipsa, quamvis gravis sceleris polluta sordibus, tam 
turpis inducitur. Quamquam, metu vindictae imminentis, filium occubuisse 
haud invita audit, non tamen potest, quin. vero luctu praematuram iuvenis 
mortem doleat. Neque etiam Electram aut prius male tractarat, aut que- 
relas eius, fictas quidem illas, acerbo modo interpellat, securitatis fidu- 
cia superbiens. 

Electra vero, teneri ut corporis sie animi virgine, quid suavius fingi 
poterat? Toto pectore dolet patris necem, miseratur potius quam condemnat 
matrem, odit Aegisthum, turpem moechum omnique culpae proximum, 
miti desiderio fratris patria eiecti tenetur! Quae mox ex summa tristitia 
in hilaritatem mutatio, paulatim assurgens, primo fratrem carissimum 
vivere, tum adesse comperto, tandem ipso prodeunte seque sororis complexui 
dedente! Cupit quidem, ut:scelus non inultum maneat, non tamen ipsa 
tantum a virginitate desciscit, ut ipsa ultionem meditetur. Ne societatem 
quidem -cruenti operis:petit, praeterquam quod arcana coniuratorum consilia 
tacet, lacrymasque ad matrem fingit decipiendam. 

De- reliquis personis vix ‚est, quod moneam; chorus, licet canticis 
satis magnam fabulae partem, ut plerumque in Aeschyleis, occupet, munere 
suo prorsus, uf breviter Aristoteles, fusius docet Horatius, quorum de arte 
poética subaetum indicium hodie normae instar veneramur, fungitur, perso- 
nae vices administrans, 

Argumentum ipsum condendae tragoediae opportunissimum videri, nemo 
facile reperitur, qui ambigat. Etenim si vera sunt, quae, ut huius generis 
naturam adumbret, Aristoteles disseruit, quid est, quod in hoe opus Aeschy- 
leum cadere non arbitremur, An, quod principium et fons tragoediae est, 
ad commiserationem et metum non commovebimur? Adde, quod ne a veri 
similitudine quidem abhorret fabula, ‘cuius quidem legis sponte prognatae, 
quoniam imitatio quaedam vitae tragoedia est, vincula aut relaxata saepe- 
numero aut prorsus rupta ac repudiata propter rerum novarum grandiunique 
cupidinem videmus, 

Etiam personarum ea conditio est, quam Aristoteles postulat, omniaque 
sibi conveniunt, non mores tantum hominibns, sed quae fiunt, artissime 
cohaerere seque excipere animadvertimus, nt nodus, quem aiunt, nectatur 
solvaturque,. ‚non arbitratu poétae, sed rerum gestarum quadam serie natu- 
rali Nullo; ut ‚ad .zegwzéretov perveniatur, artificio Aeschylus utitur, 

quippe quae dvayvopiceı ultro efficitur, ceteris de composito ante actis, Hic 
pro tristitia gaudium, illic nex violenta pro dominationis et incesti; amoris 
fructu, per scelus parato. 


Egregiae vero laudi vertendum, Aeschylo est, quod e personis, quas in 
scenam inducit, non modo Orestem Electramque ef quae a iustitiae parti- 
bus stant aliae, moribus fingit quam praestantissimos, . verum etiam Cly- 
taemnestram, et Aegisthum non, tanquam odio et contemtu oppressurus, 
nimia turpitudinis mole obruit. A 

Haec. omnia animo complectentibus . nobis, miramque totius. operis 
simplicitatem: intuentibus, nonne: velut extremis lineis ingentem campum, 
in quo arte ac Studio cultiorum ingenia exsultarent, 'circumsepsisse poëta, 
nemini divite vena secundus, videbitur? i 


Qui, si in nliis operibus Musarum afflatu conditis, in hoc monumento, 
rem gestam personäsque rem gerentes, sine fuco quandam mollioris artis 
disciplinam redolenti, 'proposuisse: satis "habuit, granditate et argumenti 
et dictionis : eorum, qui audirent, animos ad virtutem ‘percellendi, quam 
lónociniis verborum, numerose ‘cadentium, ' demulcendi, vet, terribili nexu 
rerum ad nimiam exspectationem erectos improvisa nodi solutione rela- 
xandi studiosior. 3 


Verum haec dé Aeschylo hactenus. Sequitur, ut, quomodo Sophocles 
et Euripides in eiusdem argumenti tractatione versati, sint, inquiramus, 
ilud vix adolescentem mediocriter antiquitatis. gnarüm latere rati, nulli 
unquam ZG» zoaymdodıdeoxdAuy a quoquam crimini verti solitum, si alius 
poétae opus minus politum, quasi incude refictum, in scenam revocaret. 
Quod $i ante ceteros Aeschylo acéidit,' cum propter ubertatem et rerum 
et Sensorum fáctum eredo, tum, ni'fallor, liberali nobilique consilio prohi- 
bendi, quóminus tanti hominis: memoriae, quae "aetatis paulo delicatioris 
mollities erat, oblivio immerita offunderetur. " 1tadüé si ad Aeschyli fabulam 
retractandam Sophoeles aut Euripides, uterque in suo' genere insignis poéta, 
se applicaret, nemo mirabitur: sed qüod post alterum alter eiusdem. rei 
tentande impetüm cepit, ut post Sophoclem Euripides, ea, nisi iustae vitu- 
perationis causae instigarent, audacia certe fuit. 

Vituperandine ansam. Electra: sua Sophocles praebuerit necne, et 
correctane sit Euripidis opera. scire cupientibus, quid antiquius erit, quam 

ntriusque fabulae cognominis actionem cognoscere? A Sophoclis igitur Ele. 
ctra principium sit. ! 


Sophoclis Electrae explicatio. 


Prologüm "agit páedagogus Agamemnonis. Is Oresti, quem Electrae 
iussu e caede Agamemnonis ereptum Phocensis hospitis fidei tradiderat, 
postquam robore florens iuvenili cum iteratis sororis admonitionibus, tum 
suo ipsius impetü commotus, comitante Pylade amicissimo, qui mutam 
personam ad fabulae usque exitum agit, in patriam revertit, Argos quaeque 
in vicinia urbis oculis patent, ostendit, celeriterque, quid facto opus sif, 
prospiciendum admonet, Orationem paedagogi, quem optime de Agamem- 
nonis: sobole promeritum iustis:laudibus cumulat, ita excipit Orestes, ut, 
quid -periculi dei Pythii iussa.sibi iniunxerint, explanet, audentemque 
ne aut:coneilio aut opera «deficiant, exposcat. Quo. facto ita inter eos 
convenit, ut servus, qui quominus a quoquam agnoscatur, interiectum 
annorum spatium prohibet, simulans, se a Phanoteo Phocensi, antiqui 
iure hospitio istis iuncto, Orestis ludis Pythicis mortui nuncium ut affe- 
rat, missum esse, quae in aedibus regis agantur, exploret; tum iuvenes 
pio inferiarum rore super Agamemnonis fumulum sparso, vas aeneum, 
quasi cineres defuncti continens Orestis, apportent. Haec deliberantium 
ad aures subito Electrae, absente Aegistho ex aedibus egressae, servili 
sordidae squalore, lamentationes feruntur, quibus ne a iussis dei exsequendis 
se retardari patiantur, providus futuri senex Orestem commonefacit. 


Sola ab initio, flebili lusciniae voce, de scelesta Agamemnonis nece 
queritur, ultrices ut veniant Furiae, frater tandem ut veniat ultor, miseris 
modis flagitans, dum chorus virginum argivarum solatio advenit, Ne 
nimium se dedat moerori, neve odii interfectorum ostentatione sibi ipsa 
malum pariat, sororum potius imitetur modestiam, adventum fratris 
placide opperiens, suadentibus, postquam vitam non sibi vitalem esse, 
nisi patrem mortuum ‚deflere liceat, respondit, virilem odiique tenacem 
virginis animum flectere ad patientiam mulieres desistunt. 


Illam vero acerbe dictorum poenitet, ut commotioni animi temperet, 
irae stimulos reprimens, utque fluvius, quem praecipitantes de montium iugo 


nives super ripas alucre, paulatim decrescens in alveum recumbit, lento- 
que cursu lymphas mari advolvit: ita virginem ab asperitate doloris ad 
lene de infortunio suo cum amicis colloquium delabentem videmus. Tam miti 
dehinc querela utitur, uf, cum de imsolenti arrogantia et crudelitate 
Clytaemnestrae Aegisthique mulieres edocest, hon sine idonea causa vehe- 
menti odio eam flagrare neminem lateat.. ^ Insignem hoc loco poétae et 
artem et venustatem, arcana Electrae sensa quasi e:pectore depromentis, 
ut ex miro mitium’cum asperis certamine tenerae tandèm inr iucunda 
castaque emergat imago! ; 


Quis tam rudis efferatique animi est, quin mollilusciniae querela vitae 
dedecus ‚deflenti misericordiae impotens, illacrymetur? quin deos ipsos, 
ut defendant immerentem, descendere in terras, scelestosque numine 
suo comminuere iubeat, fata cursum nec addere nec morari hominum 
arbitrio oblitus? 


Verum dulce querenti Chrysothemis, missa a "matte; Dam somnia 
terruerunt, cum inferiis ad placandos Agamemnonis manes, supervenit, 
sororemque, ne vanis querimoniis, matrem et Aegisthum, iam dura vincula 
meditamtes, ad saevitiam concitet, hortata, prout comprimat odio turgi- 
dam, nova laetaque spe accendit, e nocturnis Clytaemnestrae visis affulgenti. 
Chrysothemis, postquam non turpibus reginae inferiis, sed ipsarum donis 
honoratum iri tumulum patris promisit, illuc proficiscitur, “choro süppli- 
cium percussoribus inhians regitiequb ! Mis abiti Mm Pelopis 
contractas, canente. ut 


Jam exeunte ex aedibus Clytaemnéstra, disceptatio inter matrem 
filiamque exoritur, qua nihil ad utriusque mores notandos vel verius 
vel gravius excogitari poterat. Ista quidem audaciam simulat, uf, quan- 
topere angatur animi, celet. ^ Quod ubi parum successit, Electram incre- 
pat, quod Aegisthi tantum metu, non matris reverentia, se coereeri patia- 
tur. Mox eo deflectit, ut iure caesum esse Agamemnonem dicat, copiam 
filiae faciens, quid de facinore illo sentiat, dicendi, Quae.quidem. parum- 
per verecundata, speciosam commissi sceleris defensionem, absterso fuco, 
ita redarguit, nihil ut excusationis reliquum fiat. ..Criminantibus inter se, 
paedagogus advenit, falsum de Oreste nuncium afferens.  Puellam se in- 
terisse clamitantem, non curare, remque, ut gesta sit, copiosius enarrare, 

2* 


— — —— nn e  _ _ 


a -. 12 — 


servus! iubetur, cunctisque, se vera exprompsisse, ne in levissimis quidem 
rebus a veritatis specie aberrando,: persundet. Ingenti exsultans laeti. 
tia,« quod tandem. metu. liberae, fractis. 'Elecfrae cervibus, . vivere. sibi 
liceat, Clytaemnestra.- in. domum ,;e recipi, dum luctui foris Electrae 
indulget... Interim redit Chrysothemis, adesse Orestem nuntians., Unde 
enim :inferias,in tumulo. fusas, unde ílavae.cincinnum comae esse? .Sed 
quanta... pro.;gaudio. ;moestitia mortem — fratris „„edoctae! , Electra | non 
dubitans, - quin: tanto «fortunae. ludibrio ad. audacissima. quaeque. pavens 
puella compelli queat, ut suis manibus Aegisthum, interfecturae opem. 
ferat, poscit. Frustra! Etenim immota futurae laudis illecebris, quam 
parum virgihes decere putat, in aedes revertitur. llla de crüenü operis 
cogitatione non desistit, ignaviam Chrysotliemidis ' probris perstringens, 
choro constantem vel cüm yitae periculo pietatem laudibus extollente, cum 
subito omnium oculos in se convertunt Orestes et Pylades, conditos urna 
ciner es se apportare simulantes. 


"Cum difücile sit, lacrymis temperare, ingentes hoc adspectu flebi- 
lesque Electrae lamentationes, mira naturae veritate expressos, legentem: 
quo tandem misericordiae affectu audientes in theatro concitatos esse puta- 
bimus? _Nam aliud est legere, aliud aurium oculorumque sensu demulceri! 


At quanta mox laetitia Electrae, cum Orestes, comperto, mulieres, 
quas adstantes videt, amicas esse, qui sit, aperit? Dum effusam gaudio 
Orestes continet, ne. vultus hilaritas indicio inimicis sit, paedagogus 
viduam praesidio Clytaemnestram nullo -opprimi negotio posse, nunciat. 
Intrantes in domum Orestem atque Pyladem precibus ad Apollinem missis 
Electra prosequitur, atrocissima quaeque horrente choro. 


Mox revertitur, reditum Aegisthi custoditura sonantque, dum collo- 
quuntur, ..C]ytaemnestrae. filii. mucrone morientis ex aedibus. clamores, 
displicentes choro, Electrae placentes. 

Domo: exeuntium in manus incidit rure adveniens Aegisthus; qui ubi 
laeto: vultu, 'ut ımo»tui Orestis reliquias :conspiciat, propius se contuli, 
cognito--Clytaemnestrae cadavere,- nullo. aut resistendi aut deprecandi 
periculo facto, intro ’se compelli. patitur, ut, qui locus caesi sanguine 
Agamemnonis pollutus erat, is suum sanguinem hauriret. Extrema chorus, 
fausta regibus: precans, occupavit. 


BE VOR 


His enarratis Electrae Euripideae iungatur descriptio, ut uno quasi 
obtutu ' comprehendentibus. duas fabulas et universe et singillatim conten- 
dere liceat, j 


Euripidis Electrae explicatio. 


Prologi vicibus agricola quidam fungitur, haud ignobili loco ortus, sed 
quem: rei familiaris premant angustiae. - Huic Electram collocaverat Aegi- 
sthus, ne regia sibi metuenda progenies foret. Is, quae gesta ab Agamemno- 
nis in Troiam navigatione ad necem eius usque sint, refert; tum de 
Oreste ab Agamemnonis paedagogo addit sérvato, deinde de ‚Electra 
sibi. in matrimonium data, cuius "virginitati, claros maiores reveritus, 
pepercerit. 

Haec enarrantem ex aedibus procedens Electra interpellat,  Gesíat in 
capite urnam, aquam ex fonte petitura, non quod necessitas servile. opus 
iniunxerit, sed quo manifestius Aegisthi appareat importunitas, matrisque 
ignava turpitudo. Deprecante marito, :me indignis sui generis nobilitate 
muneribus fungatur, vitae labores una: cum ipso, qui amice aerumnis suis 
medeatur, ut tolerare licitum sit, blande. rogat. Hle vero, ut agrum exer- 
ceat aratro, abit, Electra ad fontem pergente. 

Interim colloquens cum Pylade in medium prodit Orestes, qui cum 
divinitus immissum, «ut sua manu supplicium sumat, se venisse dicat, 
noctuque iam ad tumulum patris inferias fudisse, hostiamque mactasse, soro- 
rem, cuius tristissimam sortem non ignorat, se conventurum, ut ultionis 
fiat adiutrix; declarat. Rediens a fonte Electra obviam iis fit. Illi ser- 
vam esse rati, lente considunt, si forte. quid negotio suo opportunum 
audiant.  Conquerentem de tristi sua patrisque interemti sorte deque 
exsilio fratris chorus virginum argivarum a luctu avertere conatur. Nullo 
solatio se refici patitur, cum subito tanquam ex insidiis Orestes et Pyla- 
des consurgunt. | Virgo timore perculsa, ne moriatur, timide rogat. 
Orestes de fratre nuntiatum se venisse respondet. Jam secure in sermo- 
nem se dante Electra, primum de ipsius vita ac fortuna quaerit, et ametne 
fratrem; tum comperto, mulieres adesse amicas, rogare pergit, qua via, 
si veniat Orestes, interfectores ulciscatur. Audendum aliquid esse, se 

auxilio paratam, respondet; indignum videri, si Orestes, nobili stirpe 

oriundus ac iuventute florens, unum horreret hominem; cum«mnobilissi- 
mam urbem pater diruisset. Reversus ex agro 2fürovpyóg hospites libera- 
liter, ut intrent, invitat, quod ansam Oresti praebet, de humilium 
nobiliumque saepenumero vivendi contraria opibus ratione disserendi. 
Postquam in domum iuvenes se contulerunt, agricolam Electra ad senem 
Agamemnonis paedagogum, qui extra urbis moenia gregibus praeest, mit- 
tit, lautas epulas de suo apparare iussurum, cum ipsi egestate, quominus 
digne hospites excipiant, prohibeantur. Chorus, in orchestra relictus, 
navium mentionem facit Troiam vectarum, ducisque ceteros virtute prae- 
stantis Achillis, cuius adiecta clypei descriptione, Clytaemnestram , quod 
talium. virorum principem interfecerit, brevi sanguinis sui rivis luituram: 
esse vaticinatur. Celeriter, quamvis senio tardus, paedagogus adest, 
cibaria, coronas, vinum apportans, sed lacrymis super genas manantibus. 
Quaerenti, quid lugeat, Electrae, iter ad tumulum regis flectentem, ut 
vini partem effunderet, victimam ibi se conspexisse respondef, flavosque 
cincinnos, quod clam presentis indicium sibi Orestis videri. : Senex, cum 
quam coniecturam e crinium vestigiorumque cum Electrae similitudine 
capit, eam" idoneis argumentis virgo: refellat, non minus quae de veste 
alterius utrius se pollicetur probaturum, hospites .conveniendi potestatem 
impetrat, qui commodum foris procedunt. Cicatrice quadam ad super- 
cilium Orestem agnoscit, ‘quo facto ille non dubitat, quin se filium Aga- 
memnonis esse confiteatur. Vix gaudium novum delibarunt, cum, qua via 
adversus inimicos grassandum sif, e servo quaeritur. Qui cum necandum 
manu forti Aegisthum censeat, pergere in vicinum agrum iubet, quo, servo- 
rum tantum manu stipatus, ad boves nymphis mactandas rex se contulerit. 
Spem esse, ut. praetereuntes ad epulum Aegisthus vocet; facile tum opera 
trucidari posse. Aegistho insidiantibus illis, caedem mattis se äpparaturam 
Electra pollicetur, simulato partu in domum pelliciendae consilio inito. 
Sic partibus divisis, postquam piis precibus deorum. fidem  invocarunt, 
Orestes ut Aegisthum conveniat, Electra in domum, discedunt, Mulieres, 
tanquam in vigilia, militum instar, stantes, fabulam de agno aureo, deque 
dolosis 'Thyestae fraudibus narrant. Clamorem audire sibi visae Electram 
vocant, cui et ipsi e longinquo truces inconditaeque voces obstrepunt. 
Dum haesitant, nesciae, quid rei sit, vicerit occubueritne Orestes, 
nuncius victoriae adyolans, cuncta edisserit. Amici. redeunt, sequuntur 


ministri, obtruneati cadaver,Aegisthi portantes, Venia ab Oreste facta, 
quanquam. initio, ne mortuos increpare nefas sit, veretur, Aegisthum Ele- 
ctra alloquitur, ,Cum quae nefarie commisit, ei exprobraverit, tum pro- 
pter tristem, sceleris mercedem ‚misereandum esse dicit, ut qui turpissimae 
mulieris servus.factus in contemtum et odium apud omnes incurrisset, 

Corpore Aegisthi in aedes abdito, Clytaemnestra curru, ornamentis 
regiis nitens, advehitur.. Orestem, cui matrem necare in religionem venit, 
quanquam Apollo iusserat, ne parentem prodat, hortata, ad perpetrandum 
facinus impium Electra. instigat. Dira necessitate coactus intrat. Non 
multo post. captivarum mulierum troicarum ope, spreto Electrae officio, 
in terram regina descendit, Filiae vitam indignam lugenti in Agamemno- 
nem culpam cadere respondet, qui optimo iure caesus esset. Speciosiora 
quam veriora esse, quae cum Agamemnonem accusandi, tum sui defendendi 
causa mater dixisset, accepta obmovendi, si quid habeat, potestate, tam 
luculenter puella demonstrat, ut ad poenitendum, nihil repugnans, illa se 
demittat. Tum, ut pro felici Elecfrae partu sacrificet, in aedes intrat. 
Ne liberi matrem trucident, flebili prece clamantem misericordia plenae 
mulieres adiunt, provolatque Furiis agitatus Orestes, quem materno cruore 
fumantem incassum soror consolatur. 

Liberis nunc impietatis se accusantibus, modo cum tristem matris, 
tum suam ipsorum fortunam deplorantibus, en, de coelo delabentes adsunf 
solatio Dioscuri, cognata numina, Ut postquam Electram Pyladi colloca- 
rit, Argis relictis, cum urbem intrare ei non fas sit, Athenas Orestes 
commigret, imperant, iudicium Areopagi expertum, quo liberatus ad Al- 
phei ripas urbem, de suo nomine appellandam, condat. A diis ita mini- 
sterio suo defunctis chorus et Orestes cum Electra, quidni tam dira faci- 
nora, ut dii, prohibuerint, quaerentes, fati necessitatem saeviisse docentur. 
Tandem postquam dolori indulserunt, discedunt, Electra cum Pylade in 
agrum Phocensium, Orestes Athenas, Dioscuris mare Siculum, ut casto- 
rum hominum, fluctibus iactatorum, custodiam agant, petentibus. 


Comparatio fabularum. 


His, quantum intelligentia rei tulit, coartatis, nihil obstat, quin co. 
gnomines illustrissimorum poétarum tragoedias, praecipuas res notando et 

contendendo, comparare inter se experiamur. De argumenti ad pangen- 
dam tragoediam opportunitate nemo ambigit, cui, quae pridem disserui, 
probata fuerint. Videndum est igitur, utrius, eum e cómmuni fonte hau- 
serint, potiorem in eiusdem fabulae constitutione artem esse contendamus. 
Quod si prior in lucem Sophoclis prodierat Electra, -consenfaneum est, 
Euripidem opus difficilius'affectasse, Quid vero in fabula adornanda ab 
altero alter differat, si personae prius eonsideratae fuerint; ultro patebit. 

Ut apud Aeschylum, ita apud Sophoclem et Euripidem, Orestes, Ele- 
ctra, Clytaemnestra locum principem obtinent, chorus mulieribus argivis 
continetur. Sed de his infra dicetur. Aegisthüm, quem Aeschylus brevi 
ante necem, pauca verba facientem, producit, in extrema fabulae parte 
Sophocles posuit, suave delenimentum animorum crudeli Clytaemnestrae 
nece adliuc rigentium. Cum enim laetandum sit, si scelestum claudicans 
tandem poena assequatur, tum cavillatio mutuae irrisionis plena tauto con- 
dita lepore est, ut de dramate satyrico cogitare subeat, quo defessae tra- 
goediarum sublimitate mentes relaxari ad hilaritatem solebant. Fgregiam 
mehercules fabulae conclusionem! Euripides nomen tantum’ Aegisthi, guo- 
que modo obtruncatus sit, tradit. Pylades apud ambo zop ;rpócdrnov 
est, Aeschylum non imitatos, qui sub finem, postquam altum silentinm te- 
nuit, pauca loquentem fecit, scilicet ne sine lingua natus crederetur. 
Paedagogum 'ambo, sed parum consentienter, finxerunt, Sophocles, id 
quod propius ad veritatem accedit, cum Oreste demum revertentem facit. 
Vix enim credibile est, servum, qui Orestem, vindicem futurum, caedi 
subtraxisset, redire in pátriam ausum fuisse. Quotus igitur quisque pro- 
babit, quod Euripides paedagogum in vicinia urbis haud inopem securum- 
que vitam tolerare commentus est? Quid, quod Sophocli, ita re consti- 
tuta, cui prologi partes demandaret, non haesitandum erat, cum nihil 
aptius videri posset, quam paedagogum reducto Oresti totam regionem 
quasi digito intento monstrare? Adde, quod consilio et fortitudine magni 
ad opus feliciter expediendum momenti est, cum Euripidis paedagogus, 
postquam indicia suspicionem moverunt, Orestem cicatrice cognitum con- 
fiteri, qui sit, cogat, nulloque amplius merito excellat, quam quod per- 
suadet invenibus, ut Aegisthum in agris sacrificantem opprimant, 

Cum de prologo dixerimus, operae pretium est, oculos ad Euripidem 
convertere, Is, quo vchementius indiguitas rei omnes commoveret, agri- 

colae, haud quidem ignobili, sed egeno, Electram ab Aegistho collocatam 
finxit, ne quando nobili progenie ad vindictam emergeret; hunc vero, cla- 
ros maiores calamitatemque Electrae' reveritum, virgini pepercisse. Quod 
commentum haud scio an Orientis potius.quam Graeciae instituta redoleat, 
si Mandanes similiumque exemplorum quis recordetur. Nulli temere haec 
inventio arriserit! 

Huic igitur z)zovoyo, satis frigido homini, nihilque ad actionis pro- 
gressum facienti, praefandi munus detulit; sed continentia, qua Electrae 
pepercit, nonnullaqüe sapienter dicta — his vero oxnvjg piAöcoyov scatere, 
ne admonito quidem opus est — haud prorsus intolerabilem reddunt. 

Jam vero de Electris disserendi locus appropinquavit, WVolubilem et 
inconstantem in affectibus mulierum naturam reputanti mihi, Euripides 
vere, Sophocles divine expressisse Electram videtur. Nam ille feminam 
non vulgarem, hic omnibus antecellentem finxit, Quid? Si utriusque 
“sortem consideramus, utrum tristius putamus, domo paterna eiectam, ig- 
nobili matrimonio deprimi, an in domo paterna retentam, munera servilia 
obire invisorumque percussorum adspectum et ludibria perpeti? Illic in- 
dignitas nos commovet, hic onus vitae, nullo pacto ferendum , misericordia 
percellit; illic metu vacamus, quoniam non est, quod horreamus, hic me- 
tus nos angit, ne virgo pertinax odium prae se ferendo ad saevitiae im- 
manitatem inimicos instiget. Nonne quotidie vulnus Electrae Sophocleae 
refricatur, ut.ad cicatricem coire nequeat, cum Euripidis procul a turpi- 
tudinis saevitiaeque theatro dolori minus minusque urentiindulgeat? Quan- 
tam nihilo secius illius in malis tolerandis constantiam! Sed qnid con- 
stantiam dico? Quantam fortitudinem, cum ipsa, postquam fratris morte 
spes ultima salutis evanuit, ultionem suscipere non detrectet! Digniora 
quenquam loqui posse, quam quae lugens, quae gaudens, quae ira et con- 
temtu effervescens Sophoclis Electra loquitur? Non tamen terminos sexui 
femineo circumdatos excedit, robore tantum ac nervis animi cunctas supe- 
ra. Quam venuste impavidam Electrae fortitudinem Chrysothemidis, 
quasi trementis hinnulei, oppositione poëta illustravit! Multo infirmiorem 
Euripidis Electram puto, quippe quae nec tam alte sentit et periculi timi- 
dior est. Nihil propalam audet, fraudi confidit, Non tamen, quod doli 
laqueis matrem irretit, vitupero; sed quod Aegistho interemto illudit. 


Hoc mea sententia nec fortiter facit, nec muliebriter! 

Orestem ambo poéíae, ut rei conditio flagitat, commenti sunt, ultio- 
nis avidum, Aegistho quam Clytaemnestrae infensiorem, matrem occidere 
paventem, modo quod Euripides suum Furiis agitat, quod cum Aeschy- 
lum imitatus finxerit, Apollinis maiestatem non, ut ille, inviolatam serva. 
vit. Castorem «t Pollucem ciet, qui Jovis fatique iussa nuntiando saevag 
turbas componant. Necessariusne fuerit deus, quem ex machina dicunt, 
iniüdicatum relinquo, Horatii verba: 

„Nec deus intersit, nisi dignus vindice nodus Inciderit* 
memorasse contentus. Verum si alio modo fabulam constituere Euripidi 
libuisset, haec necessitas, quod haud dubie praestat, eflugi facile poterat. 
Neque enim zzv amd unyarig Aic: magnopere tragoedia dignam esse, li- 
benter Graecis assentimur, 

Clytaemnestrae apud Sophoclem superbiorem, quam apud Euripidem 
ferociam, sicut minus magnificum ornatum laudo; nam si ira et cupidinc 
pellecta ultra feminam egerat, ne a se ipsa descivisse videretur, in audaci 
temeritate perseverare, non ad poenitendum delabi decebat. 

Communis utriusque tragoediae laus est &vayrootoig cum rregıstereig 
coniuncta, modo quod Euripides non optimum áyayyvuploecg genus adhi- 
buit, Sophocle, contemtis signis, ita instituente, ut Orestes ipse se sorori 
prodat. Haud mediocre autem discrimen in eo deprehenditur, quod Euri- 
pides Clytaemnestram post Aegisthum, Sophocles ante trucidat. Utri in 
hac re primas deferre conveniat, non dubium est, si veram in superiori- 
bus sententiam proposui. 

Sed' ut iam perorem, cum fieri posse non infitier, ut multa et satis 
forsitan ad comparationem gravia aut non attulerim, aut ne viderim qui- 
dem, tum id constare arbitror, et in conformandis personarum moribus, 
et in ceterarum huius fabulae partium tractatione, vix secundum a So- 
phocle Euripidem haberi posse, 

